Raoul Bott

Raoul Bott (24. syyskuuta 1923 – 20. joulukuuta 2005) oli Yhdysvalloissa uransa luonut matemaatikko. Hän syntyi Budapestissa, kasvoi Slovakiassa ja palveli toisessa maailmansodassa Kanadan armeijassa. 

Bott opiskeli Montrealin McGill-yliopistossa ja Pittsburghin Carnegie Mellon -yliopistossa. Hän pääsi opettajaksi Michiganin yliopistoon Ann Arboriin ja toimi vuosina 1959–1999 Harvardin yliopiston professorina. Hän oli Yhdysvaltain kansalainen 1950-luvulta saakka.

Bottille myönnettiin National Medal of Science vuonna 1987 sekä Wolfin palkinto vuonna 2000, ja hän oli Royal Societyn ulkomaalaisjäsen. Hän kuoli keuhkosyöpään Kaliforniassa 82 vuoden ikäisenä.

Lähteet 

Yhdysvaltalaiset matemaatikot
Wolfin matematiikan palkinnon saajat
Ranskan tiedeakatemian jäsenet
Royal Societyn ulkomaiset jäsenet
Vuonna 1923 syntyneet
Vuonna 2005 kuolleet